Man beseer toe motor, trekker botsFoto verskaf deur ER24 ŉ Man in sy 20’s het Donderdagmiddag ernstige beserings opgedoen toe ŉ trekker en ŉ motor op die R501, sowat 10 km buite Potchefstroom in Noordwes gebots het. Russel Meiring, woordvoerder van ER24, sê paramedici het omstreeks 14:00 by die toneel opgedoen. Die trekker en sy sleepwa was langs die pad en die motor het in die linkerkantste laan gestaan. “Die bestuurder van die trekker het naby sy voertuig gelê. Hy het verskeie beserings opgedoen en was in ŉ ernstige toestand,” het Meiring verduidelik. Die man is na die Mediclinic Potchefstroom geneem vir verdere behandeling. Plaaslike owerhede was op die toneel en stel verder ondersoek in.